CELEX: 62021TN0243
Language: lt
Date: 2021-05-04 00:00:00
Title: Byla T-243/21: 2021 m. gegužės 4 d. pareikštas ieškinys byloje Pszonka / Taryba

2021 7 5   
            
            
               LT
            
            
               Europos Sąjungos oficialusis leidinys
            
            
               C 263/27
            
         
      2021 m. gegužės 4 d. pareikštas ieškinys byloje Pszonka / Taryba
      
      (Byla T-243/21)
      (2021/C 263/36)
      Proceso kalba: čekų
      
         Šalys
      
      
         Ieškovas: Wiktor Pawłowycz Pszonka (Kijevas, Ukraina), atstovaujamas advokato M. Mleziva
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  Panaikinti 2021 m. kovo 4 d. Tarybos sprendimą (BUSP) 2021/394 kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (1), ir 2021 m. kovo 4 d. Tarybos įgyvendinimo reglamentą (ES) 2021/391 kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (2), kiek minėti sprendimas ir reglamentas susiję su ieškovu,
               
            
                  —
               
               
                  nurodyti Europos Sąjungos Tarybai padengti savo ir ieškovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas teisės į gerą administravimą pažeidimu
                  
                              —
                           
                           
                              savo ieškinį ieškovas grindžia, be kita ko, tuo, kad, priimdama ginčijamą sprendimą Europos Sąjungos Taryba veikė nepakankamai kruopščiai, nes neatsižvelgė į ieškovo teiginius į jo pateiktus jo nekaltumą pagrindžiančius įrodymus, o rėmėsi iš esmės Ukrainos generalinės prokuratūros parengta trumpa santrauka ir nepaprašė pateikti papildomos informacijos apie tyrimo eigą Ukrainoje.
                           
                        
            
                  2.
               
               
                  Antrasis ieškinio pagrindas grindžiamas ieškovo teisės į nuosavybę pažeidimu
                  
                              —
                           
                           
                              šiuo klausimu ieškovas teigia, kad jam nustatyti ribojimai yra neproporcingi, nebūtini ir pažeidžia pagal tarptautinę teisę užtikrinamą jam priklausančios teisės į nuosavybę apsaugą.
                           
                        
            
                  3.
               
               
                  Trečiasis ieškinio pagrindas grindžiamas ieškovo pagrindinių teisių, garantuojamų pagal Europos žmogaus teisių ir pagrindinių laisvių apsaugos konvenciją, pažeidimu
                  
                              —
                           
                           
                              šiuo klausimu ieškovas teigia, kad jam nustatytais ribojimais buvo pažeista jo teisę į teisingą bylos nagrinėjimą, nekaltumo prezumpciją, teisė į gynybą, taip pat teisę į privačios nuosavybės apsaugą.
                           
                        
            
         (1)  OL L 77, 2021, p. 29.
      
         (2)  OL L 77, 2021, p. 2.